บ้านเลขที่ 52/23 ยังคงนำรถมาจอดกีดขวางทางเดินรถตามภาพเป็นประจำ
กรุณาเร่งดำเนินการแก้ไขเรื่องร้องเรียนที่ร้องมาหลายครั้งและนานหลายปีนี้ เพราะกฎหมายก็มีบัญญัติไว้อย่างชัดเจนหลายมาตรา แต่ที่ผ่านมามีแต่เจ้าหน้าที่ตำรวจจราจรสน.พหลโยธินเท่านั้นที่เข้ามาตักเตือนรวมถึงจับปรับหลายครั้ง และล่าสุดทำได้แค่ตักเตือน ไม่สามารถดำเนินการแก้ไขให้เบ็ดเสร็จเด็ดขาดได้ บ้านดังกล่าวก็ยังไม้ปฏิบัติตาม ยังคงจอดรถทิ้งกีดขวางทางเดินรถเป็นประจำ หน่วยงานทางปกครองก็มีอำนาจหน้าที่ตามกฎหมายเช่นกัน แต่กลับไม่เคยมีเจ้าหน้าที่ทางปกครองมาดำเนินการแก้ไข กลับปล่อยให้บ้านดังกล่าวกระทำผิดได้ตามใจชอบในหลายเรื่อง ไม่ว่าจะเป็นเรื่องต่อเติมอาคารแบบผิดกฎหมาย ส่งเสียงดังสร้างความเดือดร้อนรำคาญ และล่าสุดจอดรถทิ้งคากีดขวางทางเดินรถ ไม่มีกฎหมายมาตราใดที่ให้ใช้สิทธิใช้ทางสาธารณะเป็นที่จอดรถส่วนตัว กฎหมายถูกตราขึ้นเพื่อประโยชน์ส่วนรวมไม่ใช่เพื่อส่วนตัว ทางก็เป็นทางสาธารณะไม่ใช่ทางส่วนบุคคล